ai4bharat/Pralekha huggingface dataset:
ప్రధాన మంత్రి కార్యాలయం
భారతదేశం క్రికెట్ జట్టు ఇటీవల సాధించిన విజయం లో యువత కు ఒక ప్రేరణదాయకమైన సందేశం దాగివుంది
ఆత్మనిర్భర్ భారత్ కు సంబంధించిన అతి పెద్ద పరివర్తన సహజ ప్రవృత్తి, క్రియాశీలత, ప్రతి క్రియల పరిధి లోనే ఇమిడిపోయి ఉందని, ఇది నేటి యువత మానసికావస్థ కు తగినది గా ఉందని ప్రధాన మంత్రి శ్రీ నరేంద్ర మోదీ అన్నారు. ఆయన శుక్రవారం అసమ్ లో తేజ్ పుర్ విశ్వవిద్యాలయం 18వ స్నాతకోత్సవాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగిస్తూ, ఈ మాటలు అన్నారు.
ఆత్మనిర్భర్ భావన ను గురించి శ్రీ నరేంద్ర మోదీ వివరించారు. ఈ ఉద్యమం వనరులు, భౌతిక మౌలిక సదుపాయాలు, సాంకేతిక విజ్ఞానం, ఆర్థిక శక్తి, వ్యూహాత్మక శక్తి లలో మార్పు ను తీసుకు రావడానికి సంబంధించిందని, అతి పెద్ద పరివర్తన సహజ ప్రవృత్తి, క్రియాశీలత, ప్రతిక్రియ ల తాలూకు పరిధిలో ఇమిడిపోయివుందని, అది నేటి యువత మానసికావస్థ కు తగినది గా ఉందని ఆయన విడమర్చి చెప్పారు.
నేటి యువ భారతదేశం సవాళ్ల ను స్వీకరించడం లో ఓ ప్రత్యేకమైనటువంటి పంథా ను కలిగివుందని ప్రధాన మంత్రి అన్నారు. ఆయన తాను చెప్పదలచుకొన్న అంశాన్ని సోదాహరణం గా చెప్పడానికి ఆస్ట్రేలియా లో ఇటీవల యువ భారత క్రికెట్ జట్టు కనబరచిన ఆటతీరు ను గురించి ప్రస్తావించారు. వారు అవమానకరమైన ఓటమి ని ఎదుర్కొన్నారు, అయినప్పటికీ కూడా అంతే వేగం గా పుంజుకొని తరువాతి పోటీ ని గెల్చుకొన్నారు. క్రీడాకారులు గాయాల బారిన పడ్డప్పటికీ దృఢనిశ్చయాన్ని చాటారు. వారు సవాలు తో తలపడి, క్లిష్ట స్థితులలో నిస్పృహ కు లోనవడానికి బదులు సరికొత్త పరిష్కారాల కోసం వెతికారు. అనుభవం లేనటువంటి ఆటగాళ్లు జట్టు లో ఉన్నారు, అయినా కానీ వారి ధైర్యం ఉన్నతమైంది గా ఉండింది, మరి వారు వారికి ఇచ్చిన అవకాశాన్ని చక్క గా వినియోగించుకొన్నారు. వారు వారి ప్రతిభ తోను, వారి వ్యక్తిత్వం తోను ఒక మెరుగైనటువంటి జట్టు పైన పైచేయి ని సాధించారని ప్రధాన మంత్రి అన్నారు.
మన క్రీడాకారులు కనబరచిన ఈ విధమైన గొప్ప ప్రదర్శన ఒక్క క్రీడా రంగ దృష్టి కోణం పరంగానే ముఖ్యమైంది కాదని ప్రధాన మంత్రి నొక్కి చెప్పారు. ఈ ప్రదర్శన తాలూకు ముఖ్యమైనటువంటి జీవిత పాఠాల ను శ్రీ మోదీ ఒక్కటొక్కటి గా వివరించారు. ఒకటోది, మనం మన సామర్ధ్యం పట్ల నమ్మకాన్ని కలిగివుండాలనే పాఠం; రెండోది, మన దృక్పథం సకారాత్మకం గా ఉంటే సకారాత్మక ఫలితాలు వస్తాయనే పాఠం; మూడో అంశం, మరింత ముఖ్యమైనటువంటి పాఠం అని ప్రధాన మంత్రి అన్నారు. అది ఏమిటి అంటే, ఎవరికైనా రెండు ఐచ్ఛికాలు ఎదురైనప్పుడు, వాటిలో ఒకటోది భద్రమైంది గా ఉండి, మరొకటి కష్టమైన గెలుపు అయినప్పుడు.. ఆ వ్యక్తి ఖచ్చితం గా విజయం తాలూకు ఐచ్ఛికాన్నే అన్వేషించి తీరాలి. ఒక్కొక్క సారి విఫలం కావడం లో ఎలాంటి హాని ఉండదు. మరి ఎవరైనా కష్టమైన పనులను చేపట్టకుండా ఊరుకోకూడదు కూడాను. మనం ఏదైనా సంభవించే వరకు వేచి ఉండి అది జరిగిన తరువాత దాని పట్ల ప్రతిస్పందించడం కంటే, ఏదో ఒకటి చేసి సదరు పరిస్థితి ని అదుపులోకి తీసుకు రావలసిన అవసరం ఉంది. మనం గనుక ఓటమి తాలూకు భయాన్ని , అనవసర ఒత్తిడి ని అధిగమించగలిగితే, మనం నిర్భయత్వాన్ని సంతరించుకొంటాం అని ఆయన అన్నారు. ఈ ‘న్యూ ఇండియా’- ఏదైతే లక్ష్యాల పట్ల సమర్పణ భావాన్ని కలిగి ఉండి, విశ్వాసం తొణికిసలాడుతోందో- అది క్రికెట్ మైదానం లో మాత్రమే ప్రస్ఫుటం కావడమే కాకుండా ఈ సన్నివేశం లో మీరందరూ భాగస్తులే అని విద్యార్థులతో ప్రధాన మంత్రి చెప్పారు.
వ్యవసాయ మంత్రిత్వ శాఖ
వ్యవసాయ దిగుమతులు
భారతదేశ ప్రధాన దిగుమతులలో వంటనూనెలు, పప్పుదినుసులు, తాజా పండ్లు, ముడుఇ జీడిపప్పు, చక్కెర, ముడు ప్రత్తి, సుగంధ ద్రవ్యాలు ఉన్నాయి. మొత్తం భారత వ్యవసాయ దిగుమతులలో వీటి వాటా దాదాపు 84%.
వ్యవసాయ వర్తకంలో భారత్ మిగులులో ఉంది. ప్రధాన దిగుమతిగా ఉన్న వంటనూనెల విషయాన్ని జాతీయ నూనె గింజలు, ఆయిల్ పామ్ జాతీయ మిషన్ చూస్తోంది. వ్యవసాయ దిగులుల మీద ఆధారపడటం తగ్గించాలంటే పంటల ఉత్పత్తిని, ఉత్పాదకతను పెంచటం చాలా ముఖ్యమైన చర్య. అందువలన నూనె గింజలు, ఆహార ధాన్యాలు. పప్పు దినుసులు, పండ్లు, సుగంధద్రవ్యాలు తదితరాల ఉత్పత్తిని, ఉత్పాదకతను పెంచటానికి ప్రభుత్వం రకరకాల చర్యలు తీసుకుంటూ అనేక పథకాలు ప్రవేశపెట్టింది. అందులో రాష్ట్రీయ కృషి వికాస్ యోజన , జాతీయ ఆహర భద్రతా మిషన్ , ఎన్ ఎఫ్ ఎస్ ఎమ్-నూనె గింజలు, ఆయిల్ పామ్, తూర్పు భారతానికి హరిత విప్లవం తీసుకురావటం , సమీకృత ఉద్యానాభివృద్ధి మిషన్ , ప్రధాన మంత్రి కృషి చించాయ్ యోజన  భూసార ఆరోగ్య కార్డు ఉన్నాయి.
భారత వ్యవసాయ పరిశోధనామండలి , రాష్ట వ్యవసాయ విశ్వవిద్యాలయాలు  అనేక మెరుగైన హైబ్రిడ్ వంగడాలను అభివృద్ధి చేశాయి. దీనివలన ఉత్పత్తి, ఉత్పాదకత పెరిగాయి. ఎన్ ఎఫ్ ఎస్ ఎమ్ ) నూనె గింజలు, ఆయిల్ పామ్) కింద రైతులకు వివిధ అంశాలలో సాయం అందిస్తున్నారు. అందులో ధ్రువీకృత విత్తనాల పంపిణీ, నాటు వేసే పరికరాలు, ప్రయోగాత్మక ప్రదర్శనలు, ఐ పి ఎం, ఐ ఎన్ ఎం, పిపి రసాయనాలు, అనేక వ్యవసాయ సాధనాలు, రైతులకు శిక్షణ, నీటిపారుదల పరికరాలు, నూనె గింజల ఉత్పత్తి పెంచే చర్యలు ఉన్నాయి.
కేంద్ర వ్యవసాయ, రైతు సంక్షేమ శాఖామంత్రి శ్రీ నరేంద్ర సింగ్ తోమార్ ఈ రోజు రాజ్య సభలో ఒక ప్రశ్నకు లిఖితపూర్వకంగా ఇచ్చిన సమాచారం ఇది.
ఆర్థిక మంత్రిత్వ శాఖ
ప్రత్యక్ష నగదు బదిలీ సబ్సిడీ పథకాల ద్వారా రెవిన్యూ పొదుపు.
ప్రత్యక్ష నగదు బదిలీ , ప్రభుత్వం చేపట్టిన ఇతర సంస్కరణల ద్వారా నకిలీ లబ్దిదారులు, మోసపూరిత లబ్ధిదారుల వంటివి అరికట్టడానికి వీలు కలిగింది. దీనివల్ల వృధావ్యయాన్ని అరికట్టగలిగారు.దీనితో లక్షిత లబ్ధిదారులకు పథకాలు సక్రమంగా అందడానికి వీలు కలిగింది. ఈ విషయాన్ని కేంద్ర ఆర్థిక శాఖ సహాయమంత్రి శ్రీ పంకజ్ చౌదరి లోక్ సభకు ఒక లిఖిత పూర్వక సమాధానంలో తెలిపారు.
ప్రత్యక్ష నగదు బదిలీ, ప్రభుత్వం చేపట్టిన ఇతర సంస్కరణల ద్వారా ప్రధాన కీలక కేంద్ర పథకాలు, కేంద్ర ప్రాయోజిత పథకాల ద్వారా పొదుపు అయిన మొత్తం కింది విధంగా ఉంది.
ఆర్థిక
సంవత్సరం .. అంచనా
పొదుపు 
``````````````````````````````````````
2017`18 32983.41
2018`19 52157.19
2019`20 36226.74
2020`21 44571.78
యువజన వ్యవహారాలు, క్రీడల మంత్రిత్వ శాఖ
దేశవ్యాప్తంగా నెల రోజుల పాటు జరిగే స్వచ్ఛ భారత్ 2022 ప్రచారాన్ని ప్రయాగ్రాజ్ నుండి శ్రీ అనురాగ్ సింగ్ ఠాకూర్ రేపు ప్రారంభించనున్నారు.
స్వచ్ఛ భారత్ 2022 కేవలం ఒక కార్యక్రమం మాత్రమే కాదు, పరిశుభ్రత యొక్క ప్రాముఖ్యతను ప్రజలకు తెలియజేయడానికి ఇది ఉద్యమ ప్రయత్నం: శ్రీ అనురాగ్ సింగ్ ఠాకూర్
కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ 1 అక్టోబర్ 2022 నుండి ఉత్తరప్రదేశ్లోని ప్రయాగ్రాజ్లో నెల రోజుల పాటు దేశవ్యాప్తంగా జరిగే స్వచ్ఛ భారత్ 2022ను ప్రారంభించనున్నారు.
నెహ్రూ యువ కేంద్ర సంఘటన్  అనుబంధ యూత్ క్లబ్లు & నేషనల్ సర్వీస్ స్కీమ్ అనుబంధ సంస్థల నెట్వర్క్ ద్వారా దేశవ్యాప్తంగా 744 జిల్లాల్లోని 6 లక్షల గ్రామాల్లో స్వచ్ఛ భారత్ 2022 కార్యక్రమం నిర్వహించబడుతోంది. యువజన వ్యవహారాల శాఖ స్వచ్ఛ భారత్ 2022 ద్వారా కోటి కిలోల ప్లాస్టిక్ వ్యర్థాలను సేకరించి పారవేయాలని లక్ష్యంగా పెట్టుకుంది.
స్వచ్చ భారత్ 2022 గురించి వీడియో సందేశంలో శ్రీ అనురాగ్ ఠాకూర్ ముందుగా తెలియజేస్తూ, పరిశుభ్రత పై అవగాహన పెంచడం, ప్రజలను చైతన్యం చేయడం మరియు భారతదేశాన్ని పరిశుభ్రంగా మార్చడంలో వారి భాగస్వామ్యాన్ని బలోపేతం చేసే లక్ష్యంతో స్వచ్ఛ భారత్ 2022 ప్రారంభించబడుతుందని చెప్పారు. ఈ చొరవలో, వివిధ ప్రాంతాలు, భాషలు మరియు నేపథ్యాల ప్రజలు కలిసి పని చేస్తారు మరియు వ్యర్థాలను పూర్తిగా స్వచ్ఛంద సేవా ప్రాతిపదికన ఈ వ్యక్తులు పారవేస్తారు. స్వచ్ఛ్ భారత్ 2022 అనేది కేవలం ఒక కార్యక్రమం మాత్రమే కాదు, పరిశుభ్రత యొక్క ప్రాముఖ్యతను ప్రజలకు తెలియజేయడానికి ఒక ఉద్యమ ప్రయత్నం. ఇది దేశంలోని ఆనంద సూచిక  కు కూడా దోహదపడుతుంది. యువజన వ్యవహారాల శాఖ ఈ ప్రచారాన్ని దేశంలోనే ప్రజలు నిర్వహించే అతిపెద్ద స్వచ్ఛతా ప్రచారంగా మార్చడానికి ప్రయత్నిస్తోంది.
01 అక్టోబర్ నుండి 31 అక్టోబర్ 2022 వరకు దేశంలోని అన్ని జిల్లాల వ్యాప్తంగా జరిగే ఈ కార్యక్రమం లో భాగంగా బహిరంగ ప్రదేశాలు అంతటా మరియు గృహాలను శుభ్రపరచడం తమ పరిసరాలను పరిశుభ్రంగా మరియు వ్యర్థాలు లేకుండా ఉంచుకోవడం పట్ల పౌరులలో అవగాహన మరియు గర్వ భావన కలిగేలా సమాజంలోని అన్ని విభాగాలు, పంచాయతీ రాజ్ సంస్థలు మరియు ప్రభుత్వేతర సంస్థలతో సహా ప్రభుత్వ సంస్థలు పాల్గొనేలా చేయడం స్వచ్ఛ భారత్ 2022 కార్యక్రమం యొక్క లక్ష్యాలు. ఈ ప్రచారంతో పాటు “స్వచ్ఛ్ కాల్: అమృత్ కాల్” అనే స్ఫూర్తి మంత్రాన్ని అందించి, ఈ కార్యక్రమాన్ని ప్రజా భాగస్వామ్యాన్ని బలోపేతం ద్వారా ప్రజా ఉద్యమంగా మారుస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.01 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
19,01,68,140
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.01 కోట్లకుపైగా  నిల్వలు అందుబాటులో ఉన్నాయి.
యువజన వ్యవహారాలు, క్రీడల మంత్రిత్వ శాఖ
దేశంలో ఏడు రాష్ట్రాల్లో 143 ఖేలో ఇండియా కేంద్రాల స్థాపనకు క్రీడల మంత్రిత్వశాఖ అనుమతి
దేశం ఏడు రాష్ట్రాల్లో 143 ఖేలో ఇండియా కేంద్రాలను నెలకొల్పడానికి క్రీడల మంత్రిత్వశాఖ అనుమతులు మంజూరు చేసింది. ఈ కేంద్రాలను ఏర్పాటు చేయడానికి 14.30 కోట్ల రూపాయలు అవసరముంటాయని అంచనా వేశారు.. ఒకో కేంద్రాన్ని ఒకో క్రీడను కేటాయించడం జరుగుతుంది. మహారాష్ట్ర, మిజోరం, గోవా, కర్ణాటక, మధ్యప్రదేశ్, అరుణాచల్ ప్రదేశ్ మరియు మణిపూర్ రాష్ట్రాల్లో ఈ కేంద్రాలు ఏర్పాటు కానున్నాయి.
రాష్ట్రాలవారీగా సౌకర్యాలు:
1. మహారాష్ట్ర - 30 జిల్లాల్లో 36 ఖేలో ఇండియా సెంటర్ల ఏర్పాటు. అంచనా వ్యయం 3.60 కోట్ల రూపాయలు
2. మిజోరాం - కోలాసిబ్ జిల్లాలో రెండు ఖేలో ఇండియా సెంటర్ల ఏర్పాటు. బడ్జెట్ అంచనా రూ. 20 లక్షలు.
3. అరుణాచల్ ప్రదేశ్- 26 జిల్లాల్లో 52 ఖేలో ఇండియా సెంటర్ల ఏర్పాటు. . బడ్జెట్ అంచనారూ .4.12 కోట్ల రూపాయలు
4. మధ్యప్రదేశ్ - రూ .40 లక్షల బడ్జెట్ అంచనాతో నాలుగు ఖేలో ఇండియా సెంటర్లను ఏర్పాటు చేయడం
5. కర్ణాటక - 31 ఖేలో ఇండియా సెంటర్ల ఏర్పాటు. అంచనా వ్యయం రూ. 3.10 కోట్లు.
6. మణిపూర్ - 16 ఖేలో ఇండియా సెంటర్ల ఏర్పాటు. అంచనా వ్యయం రూ. 1.60 కోట్లు.
7. గోవా - రెండు ఖేలో ఇండియా సెంటర్ల ఏర్పాటు. బడ్జెట్ అంచనా రూ. 20 లక్షలు.
క్షేత్ర స్థాయిలో క్రీడలకు అవసరమైన సౌకర్యాలను అభివృద్ధి చేయాలన్న లక్ష్యంతో రాష్ట్రాలతో కలసి క్రీడల మంత్రిత్వశాఖ ఖేలో ఇండియా కేంద్రాలను ఏర్పాటు చేయాలని నిర్ణయించింది. ' 2028 ఒలంపిక్ క్రీడల సమయానికి భారతదేశానికి మొదటి పది స్థానాల్లో స్థానం లభించేలా చూడాలన్న లక్ష్యంతో పనిచేస్తున్నాయి. ఈ లక్ష్య సాధనకు ప్రతిభావంతులైన క్రీడాకారులను గుర్తించవలసి ఉంది. జిల్లా స్థాయిలో ఏర్పాటయ్యే ఖేలో ఇండియా కేంద్రాల్లో మంచి కోచ్లతో పాటు అవసరమైన క్రీడా సామాగ్రి అందుబాటులో ఉంటుంది. దీనితో లక్ష్యాన్ని సులువుగా సాధించగలమన్న నమ్మకం ఉంది ' అని క్రీడలశాఖ మంత్రి శ్రీ శ్రీ కిరెన్ రిజిజు అన్నారు.
దేశంలో నాలుగు సంవత్సరాల కాలంలో ప్రతి జిల్లాలో నూతనంగా 1000 ఖేలో ఇండియా కేంద్రాలను నెలకొల్పాలని 2020 జూన్ లో క్రీడల మంత్రిత్వశాఖ నిర్ణయించింది. దీనికి ముందు వివిధ రాష్ట్రాల్లో 217 ఖేలో ఇండియా కేంద్రాలు ఏర్పాటయ్యాయి. ఈశాన్య ప్రాంత రాష్ట్రాలు, జమ్మూ కాశ్మీర్, అండమాన్ నికోబార్ దీవులు, లక్ష దీవులు మరియు లడఖ్ జిల్లాలలో ప్రతి జిల్లాలో రెండు కేంద్రాలను ఏర్పాటు చేయాలని నిర్ణయించారు.
కేంద్రాలను నిర్వహించడానికి సంబంధిత రాష్ట్రాలు గతంలో ఛాంపియన్లుగా నిలిచిన క్రీడాకారులను నియమించవలసి ఉంటుంది. తక్కువ ఖర్చుతో క్షేత్రస్థాయిలో క్రీడా సౌకర్యాలను అభివృద్ధి చేయాలన్న లక్ష్యంతో గతంలో ఛాంపియన్లుగా నిలిచిన క్రీడాకారుల సేవలను ఉపయోగించుకోవాలని కేంద్రం నిర్ణయించింది. గతంలో ఛాంపియన్లుగా నిలిచిన క్రీడాకారులు యువ క్రీడాకారులకు శిక్షణ ఇస్తూ వారిని తీర్చిదిద్దుతారు. స్వయంప్రతిపత్తితో శిక్షణ ఇస్తూనే జీవనోపాధి పొందడానికి వారికి అవకాశం కలుగుతుంది.
గతంలో ఛాంపియన్లుగా నిలిచిన క్రీడాకారులకు కోచ్లుగా వేతనాలు చెల్లించడానికి, సహాయసిబ్బంది వేతనాలు, పరికరాల కొనుగోలు, వినియోగ వస్తువుల కొనుగోలు, పోటీల్లో పాల్గోడానికి అయ్యే ఖర్చును సహాయంగా అందిచడం జరుగుతుంది.
(Visitor Counter : 173
ప్రధాన మంత్రి కార్యాలయం
త్రిపుర లో పదవీప్రమాణాన్ని స్వీకరించినందుకు డాక్టర్ మాణిక్ సాహా కు మరియుమంత్రుల కు అభినందనల ను తెలియ జేసిన ప్రధాన మంత్రి
త్రిపుర ముఖ్యమంత్రి గా డాక్టర్ మాణిక్ సాహా మరియు రాష్ట్ర మంత్రులు గా ఆయన యొక్క జట్టు సభ్యులు పదవీప్రమాణాన్ని స్వీకరించినందుకు గాను ప్రధాన మంత్రి శ్రీ నరేంద్ర మోదీ వారికి అభినందనల ను తెలియ జేశారు. పదవీప్రమాణ స్వీకార కార్యక్రమం లో ప్రధాన మంత్రి పాల్గొన్నారు.
ప్రధాన మంత్రి ఒక ట్వీట్ లో -
‘‘ఈ రోజు న పదవీప్రమాణాన్ని స్వీకరించిన డాక్టర్ శ్రీ మాణిక్ సాహా గారి కి మరియు బృందం లోని సభ్యులు అందరి కి ఇవే అభినందన లు. ప్రజలు ఇచ్చిన తీర్పున కు అనుగుణం గా ఈ జట్టు మరోమారు సేవల ను అందించడం తో పాటు గా త్రిపుర అభివృద్ధి యాత్ర కు జోరు ను జతచేసితీరుతుంది. వారి ప్రయాసల కు గాను వారి కి ఇవే నా శుభాకాంక్షలు. @DrManikSaha2’’ అని పేర్కొన్నారు.
ఆయుష్
జాతీయ ఆయుష్ మిషన్ కింద ఆయుష్ ఆసుపత్రులు
ప్రజారోగ్యం రాష్ట్ర ప్రభుత్వ ఆధీనంలోకి వచ్చే అంశం అయినందున, ఆయుష్ ఆసుపత్రులు ఆయా రాష్ట్ర/ కేంద్ర పాలిత ప్రాంతాల ప్రభుత్వాల పరిధిలోకి వస్తాయి. అయితే, కేంద్రం స్పాన్సర్ చేస్తున్న ఆయుష్ మిషన్  కింద, 50 పడకల సమగ్ర ఆయుష్ ఆసుపత్రిని ఏర్పాటు చేసేందుకు ఆర్థిక సాయం అందుకునే అవకాశం ఉంది. రాష్ట్ర/ కేంద్రపాలిత ప్రాంతాల ప్రభుత్వాలు ఎన్ ఎఎం మార్గదర్శకాలకు అనుగుణంగా ఈ కార్యకలాపాల కోసం గ్రాంట్-ఇన్-ఎయిడ్ను కోరేందుకు అర్హులు. ఆయుష్ మంత్రిత్వ శాఖ 2015-16 సంవత్సరంలో పాట్నాలో 50 పడకల సమగ్ర ఆయుష్ ఆసుపత్రిని ఒక దానిని ఏర్పాటు చేసేందుకు ఆమోదాన్ని తెలిపింది. ఆయుష్ ఆసుపత్రిని పాట్నాలో ఏర్పాటు చేసేందుకు 2015-16లో 102.70లక్షలను, 2019-20లో 200.00 లక్షల మేరకు కేటాయింపులను ఆమోదించింది.
బీహార్లో వైద్య సేవలను, సౌకర్యాలను అందిస్తున్న ఐదు ప్రభుత్వ ఆయుర్వేదిక్ ఆసుపత్రులు, వైద్య కళాశాలలుః
ప్రభుత్వ ఆయుర్వేద కళాశాల & ఆసుపత్రి, పాట్నా
ప్రభుత్వ ఆయోధ్య శివకుమారి ఆయుర్వేద కళాశాల & ఆసుపత్రి, బేగూసరాయ్
ప్రభుత్వ శ్రీయతీంద్ర నారాయణ్ అష్టాంగ ఆయుర్వేద కళాశాల& ఆసుపత్రి, భగల్పూర్
ప్రభుత్వ మహారాణి రామేశ్వరి భారతీయ చికత్స్య విజ్ఞాన్ సంస్థాన్, దర్భంగ
ప్రభుత్వ శ్రీ ధన్వంతరి ఆయుర్వేద కళాశాల & ఆసుపత్రి, బక్సర్
ప్రస్తుతం బీహార్ లో ఆయుర్వేద వైద్య విద్యను ప్రభుత్వ ఆయుర్వేద కళాశాల & ఆసుపత్రి, పాట్నా, ప్రభుత్వ ఆయోధ్య శివకుమారి ఆయుర్వేద కళాశాల & ఆసుపత్రి, బేగూసరాయ్ అందిస్తున్నాయి.
బీహార్ సహా రాష్ట్ర/ కేంద్రపాలిత ప్రాంతాల ప్రభుత్వాల ద్వారా కేంద్ర ప్రాయోజిత పథకమైన నేషనల్ ఆయుష్ మిషన్ను ఆయుష్ మంత్రిత్వ శాఖ అమలు చేయడమే కాక, వారి వారి రాష్ట్ర వార్షిక కార్యాచరణ ప్రణాళికలు లో పంపిన ప్రతిపాదనలకు అనుగుణంగా తోడ్పాటును అందిస్తోంది.
ఈ విషయాన్ని సోమవారం నాడు లోక్సభకు ఇచ్చిన లిఖిత పూర్వక సమాధానంలో ఆయుర్వేద, యోగ& నాచురోపతి, యునాని, సిద్ధ, హోమియోపతి వ్యవహారాల శాఖ సహాయ మంత్రి కిరణ్ రిజిజు  వెల్లడించారు.
అంతర్జాతీయ కోవిడ్ ఉపద్రవం మీద పోరులో భారత్ మరో మైలురాయి దాటింది. రోజువారీ కొత్త కేసులు నేడు మరో కొత్త కనిష్ఠానికి చేరాయి. గత 24 గంటలలో 12,584 కేసులు మాత్రమే నిర్థారణ అయ్యాయి. దాదాపు ఏడు నెలల తరువాత ఈ పరిస్థితి వచ్చింది. 2020 జూన్ 18న కేవలం 12,881 కేసులు వచ్చాయి.
సంపూర్ణ పాలన ధ్యేయంగా ఒక సమగ్ర వ్యూహాన్ని అనుసరిస్తూ చేపట్టిన చర్యల ఫలితంగా రోజువారీ కొత్త కేసుల సంఖ్య క్రమంగా తగ్గుతూ వచ్చింది. దీనివలన మరణాల శాతం కూడా క్రమంగా తగ్గింది. గత 24 గంటలలో మరణాలు 167 కు పరిమితమయ్యాయి.
దేశవ్యాప్తంగా ప్రస్తుతం చికిత్స పొందుతున్న కోవిడ్ బాధితుల సంఖ్య ఈ రోజుకు 2,16,558 కు తగ్గింది. మొత్తం పాజిటివ్ కేసులలో ఈ వాటా 2.07% కు కుదించుకుపోయింది. దీనివలన గత 24 గంటలలో చికిత్సపొందుతున్న వారి సంఖ్య నికరంగా 5,968 కేసుల తగ్గుదల నమోదు చేసుకుంది.
జాతీయ స్థాయిలో సాగుతున్న ఈ తీరు ఫలితంగా 25 రాష్ట్రాలు, కేంద్రపాలిత ప్రాంతాలలో 5,000 లోపు కేసులున్నాయి.
మరోవైపు 32 రాష్ట్రాలు, కేంద్రపాలిత ప్రాంతాలలో చికిత్స పొందుతున్నవారు 10,000 లోపు ఉన్నారు.
వైర్స నిర్థారణ పరీక్షల మౌలిక సదుపాయాలు, సామర్థ్యం పెరుగుతూ ఉండగా పాజిటివ్ శాతం కూడా తగ్గుముఖం పట్టింది. వారపు పాజిటివ్ శాతం దేశంలో 2.06% గా నమోదైంది. 22 రాష్ట్రాలు, కేంద్రపాలిత ప్రాంతాలలో వారం వారం పాజిటివ్ శాతం జాతీయ సగటు కంటే తక్కువగా ఉంది.
ఇప్పటివరకు కోలుకున్నవారి సంఖ్య కోటి దాటి 1,01,11,294 కు చేరింది. అంటే, కోలుకున్నవారి శాతం 96.49% అయింది. కోలుకున్నవారికి, చికిత్సలో ఉన్నవారికి మధ్య అంతరం పెరుగుతూ 98,94,736 అయింది.
18,385 మంది గత 24 గంటలలోనే కోలుకున్నారు. వారిలో 80.50% మంది కేవలం 10 రాష్టాలలో కేంద్రీకృతమయ్యారు. మహారాష్ట్రలో అత్యధికంగా ఒక్క రోజులోనే 4,286 మంది కోలుకోగా, ఆ తరువాత స్థానంలో ఉన్న కేరళలో 3,922 మంది, చత్తీస్ గఢ్ లో మరో 1,255 మంది కోలుకున్నారు.
కొత్తగా పాజిటివ్ గా నిర్థారణ అయినవారిలో 70.08% మంది కేవలం ఏడు రాష్టాల్లో కేంద్రీకృతం కాగా గత 24 గంటల్లో కేరళలో అత్యధికంగా 3,110 కేసులు, మహారాష్ట్రలో 2,438, చత్తీస్ గఢ్ లో 853 కొత్త కెసులు వచ్చాయి. .
గత 24 గంటలలో 167 మంది మరణించగా వారిలో 62.28% మంది ఐదు రాష్ట్రాలకు చెందినవారే. మహారాష్టలో అత్యధికంగా 40 మంది చనిపోగా, కేరళలో 20 మంది, పశ్చిమ బెంగాల్ లో 16 మంది చనిపోయారు.
యుకె రకం కొత్త వైరస్ సోకినవారి సంఖ్య 96 వద్ద నిలకడగా ఉంది. గత 24 గంటలలో ఈ తరహా కొత్త కేసు ఒక్కటి కూడా నమోదు కాలేదు.
ప్రధాన మంత్రి కార్యాలయం
‘‘పరీక్షా పే చర్చ 2021’’ లో భాగం గా విద్యార్థుల తో, ఉపాధ్యాయుల తో, తల్లితండ్రుల తో మాట్లాడనున్న ప్రధాన మంత్రి
‘‘పరీక్షా పే చర్చ 2021’’ కార్యక్రమం లో భాగం గా ప్రధాన మంత్రి శ్రీ నరేంద్ర మోదీ ప్రపంచవ్యాప్తం గా విద్యార్థులతోను, ఉపాధ్యాయులతోను, తల్లితండ్రుల తోను ఆన్లైన్ మాధ్యమం ద్వారా సంభాషించనున్నారు.
’’మన సాహసిక #ExamWarriors వారి పరీక్షల కోసం సిద్ధం అవుతున్న తరుణం లో, ‘‘పరీక్షా పే చర్చ 2021’’ కార్యక్రమం మరోసారి ముందుకు వస్తున్నది; ఈ పర్యాయం ఇది పూర్తి గా ఆన్ లైన్ మాధ్యమం లోనే జరుగనుంది. దీనిలో పాలుపంచుకోవడానికి ప్రపంచం అంతటా ఉన్న విద్యార్థుల కు అవకాశం ఉంటుంది. రండి, మనం చిరునవ్వు మోము తోను, ఎలాంటి ఒత్తిడి కి తావు ఇవ్వకుండాను పరీక్షల కు సన్నద్ధం అవుదాం. #PPC2021
ప్రజాబాహుళ్యం కోరిన మీదట ‘‘పరీక్షా పే చర్చా 2021’’ కార్యక్రమం లో ఉపాధ్యాయుల కు, తల్లితండ్రుల కు కూడా స్థానాన్ని ఇవ్వడం జరుగుతుంది. ఇది అవడానికి గంభీరమైన విషయమే అయినప్పటికీ ఇందులో వినోద భరితమైనటువంటి చర్చ చోటు చేసుకోనుంది. పెద్ద సంఖ్య లలో #PPC2021 లో పాల్గొనవలసిందిగా నా విద్యార్థి మిత్రుల కు, స్నేహశీలురైన వారి తల్లితండ్రుల కు, శ్రమ కు ఓర్చే ఉపాధ్యాయుల కు నేను పిలుపునిస్తున్నాను’’ అని అనేక ట్వీట్ లలో ప్రధాన మంత్రి పేర్కొన్నారు.
పాఠశాల విద్యార్థుల తో, కళాశాల విద్యార్థుల తో ప్రధాన మంత్రి ముఖాముఖి గా భేటీ అయ్యే కార్యక్రమం లో తొలి సంచిక ‘‘పరీక్షా పే చర్చ 1.0’’ ను 2018వ సంవత్సరం లో ఫిబ్రవరి 16 వ తేదీ న న్యూ ఢిల్లీ లోని తాల్ కటోరా స్టేడియమ్ లో నిర్వహించడం జరిగింది. పాఠశాల విద్యార్థుల తో, కళాశాల విద్యార్థుల తో ఇదే తరహా ముఖాముఖి సమావేశ కార్యక్రమం రెండో సంచిక ‘‘పరీక్ష పే చర్చ 2.0’’ ను కూడా న్యూ ఢిల్లీ లోని తాల్ కటోరా స్టేడియమ్ లోనే 2019వ సంవత్సరం జనవరి 29న నిర్వహించారు. ప్రధాన మంత్రి ముఖాముఖి కార్యక్రమం ‘‘పరీక్షా పే చర్చ 2020’’ లో మూడో సంచిక కిందటి సంవత్సరం జనవరి 20న న్యూ ఢిల్లీ లోని తాల్ కటోరా స్టేడియమ్ లో జరిగింది. అయితే, దీనిలో భాగం గా పాఠశాల విద్యార్థుల తో మాత్రమే ప్రధాన మంత్రి ముఖాముఖి కార్యక్రమం సాగింది.
హోం మంత్రిత్వ శాఖ
'జాతీయ విద్య విధానం 2020' ని స్వాగతించిన కేంద్ర హోం మంత్రి అమిత్ షా
"గడచిన 34 ఏళ్లుగా భారత్ ఇటువంటి అత్యంత అవసరమైన భవిష్యత్ విధానం కోసం ఎదురు చూస్తోంది.
'నవభారత' నిర్మాణంలో అపూర్వమైన పాత్ర పోషిస్తున్న ఈ అద్భుతమైన నిర్ణయంపై ప్రధాన మంత్రి, కేంద్ర విద్యాశాఖ మంత్రికి కృతజ్ఞతలు"
భారత విద్య వ్యవస్థలో ఇది ఒక మరువలేని రోజు. ప్రధాని మోడీ దార్శనిక నాయకత్వంలో 21వ శతాబ్దం కోసం ఎన్ఈపి 2020ని కేంద్ర క్యాబినెట్ ఆమోదించింది. ఈ కొత్త విధానం ఎంతో అవసరమైన చారిత్రక సంస్కరణలను ఆవిష్కరిస్తుంది"
ప్రపంచంలో ఏ దేశం కూడా తన సాంస్కృతిక, విలువలకు తిలోదకాలిచ్చి మనుగడ సాగించలేదు. "మూలాల్లో ఉన్న నీతివిచారాలను, సంస్కృతిని ప్రతిబింబిస్తూ, విశ్వ విజ్ఞాన అజేయ శక్తిగా భారత్ ను పునర్నిర్మించే లక్ష్యంగా ప్రధాని మోడీ ఆలోచనలకు ప్రతిరూపమైన ఎన్ఈపి -2020."
“ఎన్ఈపి - 2020 లక్ష్యం పరిపూర్ణమైన, బహుశాస్త్ర మిశ్రితమైన పద్దతుల ద్వారా భారతీయ విద్యావ్యవస్థలో పరివర్తన తీసుకురావడం; ఇది పిల్లల సమగ్ర అభివృద్ధికి దారి తీస్తుంది ”
కేంద్ర హోంమంత్రి శ్రీ అమిత్ షా ‘జాతీయ విద్యా విధానం 2020’ ను స్వాగతించారు. ఆయన ఒక ట్వీట్ చేస్తూ, “విద్య ఏ దేశానికైనా పునాది, గత 34 సంవత్సరాలుగా, భారతదేశానికి ఇటువంటి భవిష్యత్ విధానం అవసరం. నవ భారతాన్ని నిర్మించడంలో అపూర్వమైన పాత్ర పోషిస్తున్న ఈ మైలురాయి విధాన నిర్ణయంపై ప్రధాని శ్రీ నరేంద్ర మోడీ, కేంద్ర విద్యాశాఖ మంత్రి డాక్టర్ రమేష్ పోఖ్రియాల్ నిశాంక్ నా కృతజ్ఞతలు తెలియజేస్తున్నాను ” అని పేర్కొన్నారు.
భారత విద్యావ్యవస్థ చరిత్రలో ఇది నిజంగా గొప్ప రోజు అని శ్రీ అమిత్ షా అన్నారు. ప్రధాని నరేంద్ర మోడీ దార్శనిక నాయకత్వంలో, కేంద్ర మంత్రివర్గం ఈ రోజు 21 వ శతాబ్దానికి ‘జాతీయ విద్యా విధానం 2020’ ను ఆమోదించింది; పాఠశాల, ఉన్నత విద్య రెండింటిలో చాలా అవసరమైన చారిత్రక సంస్కరణలకు ఈ రోజు శ్రీకారం చుట్టాము అని ఆయన తెలిపారు. కేంద్ర హోంమంత్రి తన ట్వీట్లో “ప్రపంచంలోని ఏ దేశమూ తన సంస్కృతిని, విలువలను వదులుకోవడం ద్వారా రాణించదు. ప్రధానమంత్రి మోడీ జాతీయ విద్యా విధానం 2020 లక్ష్యం భారతీయ నీతి విచారాలు, సంస్కృతితో మూలల్లో ఉన్న ఒక విద్యావ్యవస్థను సృష్టించడం, అందరికీ అత్యంత నాణ్యమైన విద్యను అందించడం ద్వారా భారతదేశాన్ని విశ్వ విజ్ఞాన వీధుల్లో సూపర్ పవర్ గా నిలపగలరు” అని వివరించారు.
జాతీయ విద్యా విధానం 2020 విద్యార్థులందరికీ చేరేలా త్వరలో ఒక ప్రత్యేక టాస్క్ ఫోర్స్ ని ఏర్పాటు చేస్తామని కేంద్ర హోం మంత్రి వెల్లడించారు.
ఉన్నత విద్యలో స్థూల నమోదు నిష్పత్తి  పెంచడానికి నిరంతర, వ్యూహాత్మక చర్యలు తీసుకుంటామని శ్రీ అమిత్ షా అన్నారు.
“కొత్త విద్యా విధానం -2020 పాఠశాల విద్యలో 5 + 3 + 3 + 4 వ్యవస్థ, కొత్త 4 సంవత్సరాల కోర్సులను ప్రవేశపెట్టడం, సింగిల్ పాయింట్ కామన్ రెగ్యులేటరీ సిస్టమ్, ఫీజు ఫిక్సేషన్, బోర్డు రెగ్యులేటరీలోని సాధారణ నిబంధనలు వంటి వివిధ అంశాలను పొందుపరిచారు” అని ఆయన తెలిపారు.
కొత్త విద్యా విధానం -2020 లో అకాడెమిక్ క్రెడిట్ బ్యాంక్, విద్యావ్యవస్థలో పెట్టుబడులు పెరగడం, విద్యలో అంతర్జాతీయ దృక్పథం, వెనుకబడిన ప్రాంతాలకు ప్రత్యేక విద్యా మండలి, కస్తూర్బా గాంధీ బాలికా విద్యాలయను 12 గ్రేడ్కు అప్గ్రేడ్ చేయడం, లోక్ విద్య, సాంకేతిక పరిజ్ఞానం వాడకం ఇలా పలు అంశాలపై ఎక్కువ దృష్టి పెట్టారు. అని శ్రీ అమిత్ షా పేర్కొన్నారు.
(Visitor Counter : 163
రక్షణ మంత్రిత్వ శాఖ
ఎలక్ట్రానిక్ గాడ్జెట్లు, పేపర్లు మరియు కరెన్సీ నోట్లను శుభ్రపరచడానికి ఆటోమేటెడ్ యూవీ వ్యవస్థను అభివృద్ధి చేసిన డీఆర్డీఓ ల్యాబ్
డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  ప్రీమియర్ ల్యాబ్, హైదరాబాద్ కేంద్రంగా పని చేస్తున్న "రీసెర్చ్ సెంటర్ ఇమారత్ "  ఆటోమేటెడ్ కాంటాక్ట్లెస్ యూవీసీ శానిటైజేషన్ క్యాబినెట్ను అభివృద్ధి చేసింది. దీనికి "డిఫెన్స్ రీసెర్చ్ అతినీల లోహిత శానిటైజర్"  అని నామకరణం చేశారు. ఈ పరికరం మొబైల్ ఫోన్లు, ఐప్యాడ్లు, ల్యాప్టాప్లు, కరెన్సీ నోట్లు, చెక్ లీఫ్లు, చలాన్లు, పాస్ బుక్లు, పేపర్, ఎన్వలప్లు మొదలైన వాటిని క్రిమిసంహరణ చేసి తగిన విధంగా శభ్రపరిచేలా దీనిని రూపొందించారు. డీఆర్యూవీఎస్ క్యాబినెట్ కాంటాక్ట్లెస్ ఆపరేషన్ కలిగి ఉంటుంది. దీంతో వైరస్ వ్యాప్తిని కట్టడి చేసేందుకు గాను ఇది ఎంతగానో ఉపయుక్తంగా ఉండనుంది. సామీప్య సెన్సార్ స్విచ్లు, డ్రాయర్ ఓపెనింగ్ మరియు క్లోజింగ్ మెకానిజంతో దీని ఆపరేషన్ను ఆటోమేటిక్ మరియు కాంటాక్ట్లెస్గా చేస్తోంది. క్యాబినెట్ లోపల ఉంచిన వస్తువులకు యూవీసీ 360 డిగ్రీల పూర్తి ఎక్స్పోజర్ను అందిస్తుంది. శానిటైజేషన్ పూర్తయిన తర్వాత సిస్టమ్ దానంతట అదే స్లీప్ మోడ్లోకి వెళుతుంది, అందువల్ల ఆపరేటర్ పరికరం దగ్గర వేచి ఉండాల్సిన అవసరం ఉండదు.
డీఆర్యూవీఎస్ క్యాబినెట్
కరెన్సీ నోట్లను శుభ్రపరిచే పరికరం నోట్స్క్లీన్
ఆర్సీఐ సంస్థ స్వయంచాలక యూవీసీ కరెన్సీ శానిటైజింగ్ పరికరాన్ని కూడా అభివృద్ధి చేసింది. దీనికి నోట్స్క్లీన్ అని నామకరణం చేశారు. కరెన్సీ నోట్ల కట్టలను డీఆర్యూవీఎస్ ఉపయోగించి శుభ్రపరచవచ్చు. అయితే ప్రతి కరెన్సీ నోట్లను క్రిమిసంహారణ చేయడం సమయం తీసుకునే ప్రక్రియ అవుతుంది. దీని కోసం ఒక పరిశుభ్రత సాంకేతికతను అభివృద్ధి చేయబడింది. కొత్తగా రూపొందించిన పరికరం యొక్క ఇన్పుట్ స్లాట్ వద్ద వదులుగా ఉన్న కరెన్సీ నోట్లను ఉంచితే..ఇది నోట్లను ఒక్కొక్కటిగా ఎంచుకొంటూ పూర్తి క్రిమిసంహారక కోసం యూఈసీ దీపాల గుండా తీసుకు వెళుతుంది. దీంతో కరెన్సీ నోట్లు వైరస్ రహితంగా శుభ్రపరచబడతాయి.
- స్వయంచాలక యూడీసీ కరెన్సీ శుభ్రపరిచే పరికరం నోట్స్క్లీన్